als_Latn dik_Latn sag_Latn
MPB e Serbisë pasivizon 124 vendqëndrime të shqiptarëve në Bujanoc dhe Preshevë
Duke shfrytëzuar të drejtat në bazë të nenit 15 alineja 1 të Ligjit për qasje në informacionet e rëndësisë publike të Serbisë, përfaqësuesit e Këshillit Kombëtar Shqiptar në Luginën, kanë kërkuar nga organet Ministrisë serbe të Policisë informacione rreth pasivizimit të vendbanimeve të shqiptarëve në Komunën e Preshevës, Bujanocit dhe Medvegjës.
Ndryshe nga Stacionet Policore në Preshevë dhe Bujanoc, të cilët nuk kanë dhënë përgjigjeje ndaj kërkesës së KKSH-së, Stacioni Policor në Medvegjë, ka konfirmuar se nuk posedon informacione mbi pasivizimine vendbanimeve të shqiptarëve në këtë Komunë.
Ndërkohë përgjegjëjen për komunat e Preshevës dhe Bujanocit e ka dhënë administrata policore e Sekretariatit të Punëve të Brendshme në Vranjë, nga e cila mësohet se në Preshevë gjatë vitit 2012, policia ka pasivizuar vendqëndrimin e 5 qytetarëve shqiptarë, ndërsa gjatë 2013 – tës, janë kryer 19 pasivizime. Ndërkaq në Komunën e Bujanocit, gjatë 2012 – tës, janë pasivizuar 52 vendqëndrime të qytetarëve, ndërsa në vitin 2013, 48 qytetarë kanë mbetur pa vendqëndrim.
Këshilli Kombëtarë me këtë rast konsideron se veprimet e tilla janë të papranueshme dhe procedurat e ndjekura nga policia janë në kundërshtim me sistemin juridik të Serbisë.
Tendencat për ndërrimin artificial të strukturës së popullatës në Luginën e Preshevës, sipas përfaqësuesve institucional të shqiptarëve të kësaj zone, janë antiligjor dhe antikushtetuese dhe jo vetëm që bien ndesh me konventat e ratifikuara ndërkombëtare, por kanë qëllim diskriminues.
Shqiptarët e Luginës, janë zotuar se do të shfrytëzojnë të gjitha mjetet juridike për të zbardhur jo vetëm këtë padrejtësi të organeve të policisë serbe, por do të denoncojnë çdo përpjekje për diskriminim dhe zhvatje të shqiptarëve të këtushëm, jo vetëm brenda rendit juridik të Serbisë.
als_Latn als_Latn als_Latn als_Latn als_Latn als_Latn als_Latn